ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "እቶም ንዶክመንታሪ ዝመስከሩ ሕጂ ይቕሬታ ይሓቱና ኣለው" ኮማንደር ኣስገለ ወልደስላሰ 2 መጋቢት 2020 ምንጪ ስእሊ, FB/Bonanza መግለጺ ስእሊ, ኮማንደር ኣስገለ ን ሓደ ዓመትን ኣርባዕተ ወርሕን ዝተኣሰረ ኮይኑ፡ ኣብ ኮሚሽን ፖሊስ ኣዲስኣበባ ኣብ ትሕቲ ምድሪ ብምእሳሩ፡ ኣእጋሩ ለሚሶም ሕጂ ክንቀሳቐስ ኣይኽእልን መዓልቱ ዓርቢ 30 ጥቅምቲ 2011 ዓ.ም እዩ። ኣብ ቤት ማእሰርቲ ቂሊንጦን ቃሊቲን፡ ሓላፊ ብተና ኣድማ ኮይኑ ዝሰርሕ ዝነበረ ኮማንደር ኣስገለ ወልደጊዮርጊስ ንኣኼባ ከም ዝድለ ተነጊሩዎ። ካብ ሜቴክ፣ ቤት ህንጸት፣ ሃገራዊ ኤጀንሲ መረዳእታን ድሕነትን ዝመጽኡ ሰራሕተኛታትን መርመርቲ ፖሊስን ዝርከቡዎም ሰባት ድማ፡ ኣብታ ዕለት ኣብ ኮሚሽን ፖሊስ ኣዲስ ኣበባ ንዝተጸውዕሉ ኣኼባ ክሳተፉ ኣብ ሰዓቶም ተረኸቡ። ኮማንደር ኣስገለ ወልደጊዮርጊስ፡ ብቐረባ ምስ ዝፈልጦም መሳርሕቱ ሰላምታ ተለዋዊጡ ናብ መአከቢ ኣዳራሽ ኣምሪሖም፤ ኩሎም ቦትኦም ሓዙ። ርእሰ ጉዳይ እቲ ኣኼባ፡ "ብገበን ዝሕተት ሰብ ስለ ዘሎ ኣብዚ ኢኹም ክትጸንሑ" ዝብል ምዃኑ ሃንደበት እንትሕበረሎም፡ ነጠባ ኮይኑዎም። ትካል ጸጥታ ኢትዮጵያ ኣብቶም ዝሓለፉ 27 ዓመታት ብኣባላት ህወሓት ዝሰተዓብለለን፡ ኣብ ልዕሊ እሱራት ከቢድ ምግሃስ ሰባዊ መሰላት ፈጺሞም ዝብል ክስታት ይቐርበሉ ነይሩ'ዩ። 'ሓንቲ ጥይት .
